22/10/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 30 de setembro de 2013, da Xefatura Territorial, pola que se autoriza administrativamente e se aproba o proxecto de execución dunha instalación eléctrica nos concellos de Ribeira e Porto do Son (IN407A 2013/101) Resolución do 30 de setembro de 2013, da Xefatura Territorial, pola que se autoriza administrativamente e se aproba o proxecto de execución dunha instalación eléctrica nos concellos de Ribeira e Porto do Son (IN407A 2013/101)

Resolución do 30 de setembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica nos concellos de Ribeira e Porto do Son (expediente IN407A 101/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS, CT, RBT Carballosa II. Situación: concellos de Ribeira e Porto do Son. Características técnicas: Liña eléctrica de media tensión soterrada a 20 kV, cunha lonxitude de 0,020 km, coa orixe na LMTS aérea PMR-814 “Corrubedo” da LMTA ao CT Muiños, en apoio n.º 53/45 entre as derivadas ao CT Carballosa e ao CT Oleiros, condutor tipo RHZ1-2OL-12/20 kV (1x150 Al) e final no CT Carballosa II proxectado. Centro de transformación prefabricado Carballosa II, cunha potencia de 250 kVA e unha relación de transformación de 20.000/400-230 V. Rede de baixa tensión soterrada coa orixe no CT Carballosa II, cunha lonxitude de 0,055 km, en condutor XZ1. Rede de baixa tensión aérea, coa orixe no apoio proxectado nas inmediacións do CT Carballosa II, cunha lonxitude de 0,885 km, en condutor RZ e apoios de formigón. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de setembro de 2013. Susana Vázquez Romero Xefa territorial da Coruña